Godigo Nogi Ugwaba Sabo Tęąbi Po Wabo Buku Dabe.
123.
Genuai Bidi, nage te dagalude king bidibaso, tama eno konealubo homu nageba muani. 
Te sę ebo bidigo te aga tonalubo bidiba homu muyu, tama te sę ebo wego me te aga tonalubo weba homu muaibao. Te tiwai naga gilama, dago konealubo homu me nageba muyu, Genuai Bidi, te dago God dao, te nago olo tau sabo wiegi yai kolesaga dabolo ebaso, te usu dao. 
Genuai Bidio, nago te homu dene eyu, olo tau sabo kolesaga daba yao, magi baso meni, te we bidi dabego daba te dwai sę hauwa sogo ilibo dao. 
Te sesabi elama bidibo sogo, te mone bisnis sę ebo bidigo dabolo te posobo po wali, tama te hagoma ebo bidi dabego da aiyaba elalubo dao. 
