Godigo Nogi Ugwaba Sabo Tęąbi Po Wabo Buku Dabe.
134.
Dage Genuai Bidigo sę bidi tigidali, te agai tedali wiegi yai tempel bede te hulide sę ebo da, dagego agai nogi ugwaba siąo. 
Dagego te tempel be tomode gedu haluasa po bomo elama weyu, tama Genuai Bidigo nogi ugwaba sao. 
Genuai Bidigo te dagalu me tǫ nigali, tama te Saionde bidiyu, eno homugo agai dage dali wiegi yai sę emainao. 
